Ernest Doudart de Lagrée

Ernest Doudart de Lagrée (født 31. mars 1823 i Saint-Vincent-de-Mercuze ved Grenoble i Frankrike; død 12. mars 1868 i Dali i Yunnan i Kina) var en fransk marineoffiser og forskningsreisende.

Liv og virke 
Ernest Doudart de Lagrée ble utdannet ved  École polytechnique. ble i 1845 med i den franske marine, og ble etter å ha vært med under Krimkrigen og da ført en kommando i Middelhavet, forflyttet i 1862 til Cochinkina, der han utførte flere diplomatiske oppdrag i Kambodsja. Frem til slutten av 1864 var han fregattkaptein.

I 1866 fikk han ledelsen for en ekspedisjon som skulle utforske floden Mekong med tanke på i hvilken grad den kunne trafikkeres med skip, og for å kunne knytte handelsforbindelser med Kinas sørvestlige provinser.  Ekspedisjonen startet fra Saigon den 5. juni 1866, og de dro oppover floden gjennom Kambodsja, Thailand og Laos.

Lagrée led under ferden av entamoeba histolytica og av en infeksjon som han hadde pådratt seg av blodigler, og gjorde opphold i Dali, for der å få legebehandling. Der døde han av en neverabscess. Legen tok ut hans hjerte for å få sendt det til Frankrike.

Selv ble han begravet i Dongchuan i Yunnan. Hans nestkommanderende offiser, Francis Garnier, overtok ledelsen av ekspedisjonen, som kom til sin ende i Yunnan i Kina.

Ernest Doudart de Lagrée var også entomolog. Insektsamlinger sammensatt av ham er bevart på Muséum national d'histoire naturelle i Paris.

Heder 
 Tre skip i den franske marine er blitt oppkalt etter ham, blant annet fregatten Doudart de Lagrée (F 728)
 Tre frimerkter fra Fransk Indokina ble utstedt til hans ære i 1944-45, med valørene 1, 15 og 40 centimes.

Litteratur 
 Arthur B. de Villemereuil (utg.): Explorations et missions de Doudart de Lagrée. Extraits de ses manuscrits. Bouchard-Huzard, Paris 1884.
 Med Francis Garnier og Louis Delaporte: Atlas du voyage d'exploration en Indo-Chine, Paris : Hachette , 1873

Referanser

Eksterne lenker 
 

Franske offiserer
Franske oppdagere
Franske entomologer
Personer fra departementet Isère